«Real» va Portugaliya terma jamoasi hujumchisi Krishtianu Ronaldu xalqaro bolalar tashkiloti YUNISEF tomonidan joriy etilgan «Suriyadagi bolalarni asrang» aksiyasida ishtirok etdi. «Bugun Suriyadagi bolalar haqida o‘yladim. Misol uchun bu rasmdagi Umar kabi bolalar haqida. U katta bo‘lsa sartarosh bo‘lishni orzu qiladi. Suriyadagi bolalarni qutqarib qolaylik», – deb yozgan Ronaldu «Instagram»dagi sahifasiga. Eslatib o‘tamiz, oldinroq Lionel Messi shunday chorlov bilan chiqqan va u urushni to‘xtatish uchun birdamlikka chorlagandi.